Σοκάρουν τα Γρεβενά οι αποκαλύψεις. Στον εισαγγελέα τόσο ο κατηγορούμενος, όσο και η μητέρα της 12χρονης…

Στον εισαγγελέα Γρεβενών αναμένεται να οδηγηθούν εντός της ημέρας, ένας 45χρονος, ο οποίος κατηγορείται για αποπλάνηση ενός 12χρονου κοριτσιού, αλλά και η μητέρα της ανήλικης, καθώς φέρεται ότι γνώριζε για τη σχέση αυτή.

Ο 45χρονος, που είναι διαζευγμένος και πατέρας δύο παιδιών, συνελήφθη χθες το βράδυ, μετά από επιχείρηση της Αστυνομίας, μέσα στο σπίτι του, σε οικισμό στα περίχωρα της πόλης των Γρεβενών, την ώρα που βρισκόταν σ’ αυτό και η 12χρονη, η οποία ήταν ορφανή από πατέρα.

Η υπόθεση αυτή, που έχει συγκλονίσει την τοπική κοινωνία, ήρθε στο φως της δημοσιότητας μετά από πληροφορίες που έδωσαν στην Αστυνομία, άτομα που έβλεπαν το τελευταίο διάστημα την περίεργη αυτή σχέση του 45χρονου με την οικογένεια της ανήλικης.

Πηγή: ΕΡΤ Κοζάνης